У тым, што паэтычнае слова Геніюш даходзіла да чытача, быў, канешне,пэўны ідэалагічны момант. Паэтка, якая адсядзела ў сталінскіх лагерах восем гадоў і затым не прыняла савецкага грамадзянства, зрабілася своеасаблівым сімвалам супраціўлення таталітарызму. Вакол яе ў Зэльве стварылі адпаведную абстаноўку. У нетрах УКДБ па Гродзенскай вобласці дзейнічала спецыяльная група, якая займалася выключна (!) справамі Ларысы Геніюш.